 Waa lays wada eegay Libaax mawqifkiisa lagamana xumaan, lamana jeclaysan, oo weli awooddiisa iyo dagaalkiisa ayuu ku faanayaa, waxaa iska dhex taagay meeshii, Gorgor oo yidhi; maanta ma jirto colaad buuran oo ka dhaxaysa Bani aadam iyo Habar dugaag, waxaa loo sameeyey Habar dugaag goobo ay wax weliba ugu diyaarsan sida bani aadamka ayaa loo xanaaneeyaa oo waxay helayaan wax walba hadday tahay Dawo iyo dhakhaatiir u gaara,hooy, baad iyo biyo waxaa kale oo weliba loo sameeyey Habardugaag guddi xuquuqdooda u dooda, lamana dilo, lamana dagaalo in yaroo xun oo bani aadami way jirtaa, sida inagaba kuwa badan oo waxyeelleeya bani aadamka noogu jiraan gorgor oo hadalkiisii sii wata ayaa ka dhawaajiyey maxaa bani aadam ayaa inoo caddawa qiilka looga dhiganayaa habar dugaagna loogu gubaabinayaa, miyeydaan arag, nolosha Dab joogta ku nooshahay? 